Vrystaat-pa agter tralies ná kinders geslaan, verkrag is | Maroela Media
WAARSKUWING: Die besonderhede in hierdie berig is nie geskik vir sensitiewe lesers of kinders nie. 'n 46-jarige man van die Vrystaat is in hegtenis geneem nadat hy skuld bekend het op aanklag dat hy sy twee kinders herhaaldelik verkrag en aangerand het.
Die polisie in Thabong het Woensdag gesê die man, wie se naam weerhou word om sy kinders se identiteit te beskerm, het ook sy kinders aan pornografie blootgestel en sy seun gedwing om seks te hê met 'n hond.
Die man is in die hof vir seksuele misdrywe in Welkom tot 60 jaar tronkstraf gevonnis nadat hy skuldig bevind is op aanklag van verkragting, aanranding met die doel om ernstig te beseer, onsedelike aanranding, die vertoon van pornografie aan kinders en die onwettige besit van 'n vuurwapen en ammunisie. Die vonnisse sal gelyktydig uitgedien word me teen van die verkragtingsklagtes, wat beteken dat hy effektief tot 18 jaar tronkstraf gevonnis is.
"Die vonnis volg ná 'n voorval waar 'n slagoffer professionele hulp van 'n maatskaplike werker wou bekom oor depressie en angs en die Thabong-polisie se eenheid teen gesinsgeweld, kindermishandeling en seksuele misdrywe is ontbied," het Malebo Khosana, woordvoerder vir die polisie, gesê. "'n Dossier is oopgemaak en die beskuldigde is op 18 Maart 2015 in hegtenis geneem. Hy het op 19 Maart 2015 in die hof verskyn en was sedertdien in aanhouding, aangesien sy aansoek om borgtog afgekeur is."
Die staat het op 21 Desember vanjaar 'n pleitooreenkoms met die beskuldigde aangegaan "om die slagoffers van die trauma te beskerm om te getuig". "Die slagoffers het aangedui dat hulle eerder nie wil getuig nie, omdat dit te seer sou wees," het Khosana bygevoeg.
Dit het in die hof aan die lig gekom dat die man die dogter herhaaldelik verkrag het vandat sy nege jaar tot 15 jaar oud was en die seun tussen 10 en 15 jaar oud. "Toe die ma in 'n stadium wou ingryp, het die man 'n vuurwapen op haar gerig," het sy gesê. "Haar seun het vir die pa gesê hy kan hom eerder skiet, waarop die pa net gelag het. Die vrou het die man se humeur en gewelddadige aard geken en sy was bang dat hy haar inderdaad sou skiet."
Die man het die gesin bly teister, en sy kinders met gordels, stokke en vuiste geslaan.
"Die beskuldigde het sy dogter byna daagliks op een of ander manier onsedelike aangerand deur aan haar privaat dele te vat of haar te dwing om aan hom te vat," het Khosana bygevoeg.
Vermorsing van enige kleur vel, en verdien nie eers die asem wat hy gebruik.
Die arme kinders.
Ek dink die ma kon ook plan gemaak het as sy regtig wou. Verstaan die vrees maar daar was jare wat verloop het waar sy plan kon maak om te ontsnap-
sy was nie vasgeketting nie
Waarom is die ma in hierdie geval nie ook aangekla nie? Hou op om belastingbetalers se geld te mors. Hang hulle op en kry klaar. GEEN GENADE VIR VERKRAGTERS!
Klink vir my soos die arme Poppie geval wat net baie langer geduur het en darm nie een van die 2tjies omgekom het nie. Maar by die poppie geval meen ek dat weereens die ma se kinders blybaar nie die moeite werd was om voor te veg nie. Ek het self al n kind verloor aan natuurlike oorsake maar ek sou geveg het tot die dood toe vir my kind. En as ek wel eendag weer besluit om 'n kind te kry sal ek nie twee keer eers dink om my lewe op te offer vir my kind nie.